b'\n_START_ARTICLE_\nInverterska klima\n_START_PARAGRAPH_\nInverterska klima je klimatska naprava, pri kateri se spreminja (kontrolira) hitrost kompresorja odvisno od temperature. Tradicionalne klimatske naprave delujejo tako, da kompresor deluje pri polni mo\xc4\x8di, ko se dose\xc5\xbee \xc5\xbeelena temperatura se ustavi. Tako kompresor deluje pri polni mo\xc4\x8di ali pa je povsem ustavljen. Inverterske klime spreminjajo vrtljaje kompresorja in tako spreminjajo tok hladilnega sredstva, npr. \xc4\x8de ni velike potrebe po hlajenju kompresor deluje pri manj\xc5\xa1ih obratih. Tako lahko inverterska klima deluje pri delnih mo\xc4\x8deh._NEWLINE_Inverterske klime uporabljajo napravo za spreminjanje frekvence izmeni\xc4\x8dnega toka (VFD - Variable Frequency Drive). Najprej se izmeni\xc4\x8dni tok iz omre\xc5\xbeja (50 Hz) v usmerniku pretvori v enosmernega. Potem se ta tok spet pretvori v izmeni\xc4\x8dnega, vendar druga\xc4\x8dne frekvence - frekvenca je odvisna od potrebe klimatske naprave. Ker je hitrost vrtenja elektri\xc4\x8dnega motorja (brezkrta\xc4\x8dnega ali indukcijskega) odvisna od frekvence izmeni\xc4\x8dnega toka, se tako kompresor lahko vrti pri razli\xc4\x8dnih vrtljajih._NEWLINE_Inverterske klime imajo mikrokontroler, ki kontrolira hitrost kompresorja glede na temperaturo. Inverterske klime so dra\xc5\xbeje za izdelavo, vendar pa lahko zmanj\xc5\xa1ajo porabo elektri\xc4\x8dne energije tudi do 30% - odvisno od re\xc5\xbeima delovanja.Ker se zmanj\xc5\xa1a \xc5\xa1tevilo ciklov (vklopov in izklopov) imajo tudi dalj\xc5\xa1o \xc5\xbeivljenjsko dobo._NEWLINE_Klimatske naprave so v bistvu toplotne \xc4\x8drpalke, lahko grejejo ali pa ohlajajo. Inverterske klime imajo bolj\xc5\xa1e sposobnosti v obeh re\xc5\xbeimih delovanja. Klime bolj efektivno ogrevanjo kot npr. elektri\xc4\x8dni uporovni grelci, porabljajo samo tretjino elektri\xc4\x8dne energije za isto dovedeno toploto. Klima po navadi porablja 1000 vatov energije in dovaja 3000 vatov toplotne energije - medtem ko elektri\xc4\x8dni grelec, ki porablja 1000 vatov, dovaja samo 1000 vatov toplotne energije.'